 Maamule Maxamed Yuusuf Ismaaciil oo suaal kale laga waydiiyey 7-dii sanno ee shaqada maamulaha madaarka Caalamiga ee Hargeysa uu madaxda ka ahaa shaqaalihiisii iyo intii shaqadu kulmisay ee isaga ka cabanaysay ama si uun ay isku seegeen maalmihii shaqada wuxu ku sii sabootiyaayo waxa uu yidhi Walaal horta xilka ayaa iska leh Xurgufta iyo xulufta siyaasiga ah ee shaqaalaha,marka aad masuul tahay ee aad xil haysana waxa la yidhaahda xigmad ayaa waxay tidhaahda hadii aad doonayso in aad dadka wada raaligeliso dee hogaamiye ha noqon ee orod oo Jalaatada suuqyada ku Iibi, halkaasi ayaad wax qab qaboow oo dadka wada raali geliya uga heli kartaaye,laakiin marka aad hogaamiye tahay meela aad joogto cid ka cabanaysa iyo cid ku dhaliilaysa iyo cid ka soo hor jeeda intaba waad yeelanaysa Kursiga aad ku fadhido ayaana dhaliisha iyo ceebtaaba leh, laakiin anigu waxaan qaba inta taariikhda aan xilka Maamulaha madaarka Hargeysa joogay shaqaale waynaha madaarka iyaga ayaan marag u qabsanayaa, maragna waxa u fiican dadkii aad xukumaysay iyo dadka aad la shaqaynaysay iyo dadkii ay ku marag furayaan , maanta waxaan aaminsanahay shaqaalaha madaarka Hargeysa ee Kunka qof ku dhaw hadii cod la geliyo qof iyo laba aanu shaqada Kursiga isku seegnay mooye nin walba in uu ka markhaati kacaayo hogaamintaydii iyo siyaasadii iyo hufnaantii iyo hawlkarnimadaydii shaqada aan muujiyey , marka kolay shaqaalaha qofku inta uu xilka hayo ayuumba keenaysa isqabsiga, maantana cid aanu iska jecelahay iyo hogaamiye ahaan cid ay shaqaalahaygii iga jecel yihiin ma jirto ayaan qabaa 